rejauldu/bengali-wikipedia huggingface dataset:
তাকাহারু ফুরুকাওয়া (; জন্ম: ৯ আগস্ট ১৯৮৪) হলেন একজন জাপানি তীরন্দাজ, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ফুরুকাওয়া জাপানের হয়ে ২০০৪, ২০০৮, ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি রৌপ্য পদকসহ সর্বমোট ৩টি পদক জয়লাভ করেছেন।  প্রারম্ভিক জীবন তাকাহারু ফুরুকাওয়া ১৯৮৪ সালের ৯ই আগস্ট তারিখে জাপানের আওমোরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফুরুকাওয়া জাপানের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৭টি ১০ পয়েন্ট অর্জন করে সর্বমোট ৬৫৯ পয়েন্ট নিয়ে তিনি ৩৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩০তম স্থান অধিকারী জাপানের জুনিয়া নাকানিশির মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি জুনিয়া নাকানিশি এবং ফুমিয়া সাইতোর সাথে জাপানি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৩টি ১০ পয়েন্ট অর্জন করে সর্বমোট ১৯৭২ পয়েন্ট নিয়ে ৮ম স্থান অধিকার করেছিল। অতঃপর প্রাথমিক পর্বে তারা মেক্সিকোকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে দক্ষিণ কোরিয়ার কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ তীরন্দাজ বিষয়শ্রেণী:জাপানের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:২০১২ গ্রীষ্মকালীন অলিম্পিকের তীরন্দাজ বিষয়শ্রেণী:২০০৮ গ্রীষ্মকালীন অলিম্পিকের তীরন্দাজ বিষয়শ্রেণী:২০০৪ গ্রীষ্মকালীন অলিম্পিকের তীরন্দাজ বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:২০১৪ এশিয়ান গেমসের তীরন্দাজ বিষয়শ্রেণী:২০১০ এশিয়ান গেমসের তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী জাপানি বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী জাপানি বিষয়শ্রেণী:অলিম্পিক রৌপ্যপদক বিজয়ী জাপানি
পাঁচবিবি এল. বি. পাইলট সরকারি উচ্চ বিদ্যালয় বাংলাদেশের রাজশাহী বিভাগের জয়পুরহাট জেলারং পাঁচবিবি উপজেলার একটি সরকারি বিদ্যালয়।  এই বিদ্যালয়টি জেলার একটি অন্যতম বিদ্যালয়। বিদ্যালয়টি ১৯০৪ সালে প্রথম প্রতিষ্ঠিত হয়।   ইতিহাস  ১৯২৫ সালে মাইনর স্কুল হিসেবে প্রতিষ্ঠিত হয়।১৯৪০ সালে উচ্চ বিদ্যালয় হিসাবে আত্মপ্রকাশ করে এটি। বর্তমান এনএম উচ্চ বিদ্যালয় থেকে স্থানান্তরিত হয়ে নিজ ভবনে আসে। ১৯৮৭ সালে এই প্রতিষ্ঠানকে জাতীয়করণ করা হয়। জমিদার লাল বিহারীর পৌত্র কুমুদ বিহারী মাতাইশ মঞ্জিলের বৈঠক খানায় বসে এই বিদ্যালয় প্রতিষ্ঠার পরিকল্পনা করেন।  প্রথম প্রধান শিক্ষক ছিলেন বাবু বিরেন দত্ত, বর্তমান প্রধান শিক্ষক জনাব নজরুল ইসলাম, ছাত্র সংখ্যা-৪৫০, স্টাফ সংখ্যা ১৯।  তথ্যসূত্র  বিষয়শ্রেণী:জয়পুরহাট জেলার বিদ্যালয় বিষয়শ্রেণী:১৯০৪-এ ভারতে প্রতিষ্ঠিত বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান
রামশঙ্কর হালদার (জন্ম ১৯৫৫) পশ্চিমবঙ্গের একজন ভারতীয় রাজনীতিবিদ। তিনি দক্ষিণ চব্বিশ পরগনা জেলার তফসিলি জাতি সম্প্রদায়ের জন্য সংরক্ষিত কুলতলি বিধানসভা কেন্দ্র থেকে পশ্চিমবঙ্গ বিধানসভার দুইবারের সদস্য। তিনি ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে নির্বাচিত হয়েছিলেন।   প্রাথমিক জীবন এবং শিক্ষা  রামশঙ্কর পশ্চিমবঙ্গের দক্ষিণ ২৪ পরগনা জেলার কুলতলির বাসিন্দা। তিনি প্রয়াত হরিদাস হালদারের ছেলে। তিনি দ্বাদশ শ্রেণীতে পড়াশোনা করেন এবং ১৯৭৩ সালে পশ্চিমবঙ্গ মাধ্যমিক শিক্ষা বোর্ড কর্তৃক পরিচালিত পরীক্ষায় উত্তীর্ণ হন।   কর্মজীবন  রামশঙ্কর প্রথমবারের মতো কুলতলি বিধানসভা কেন্দ্র থেকে বিধায়ক হিসেবে নির্বাচিত হন এবং ২০১১ সালে পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করেন। তিনি ৮১,২৯৭ ভোট পেয়ে তার নিকটতম প্রতিদ্বন্দ্বী, ভারতের সমাজতান্ত্রিক ঐক্য কেন্দ্র (কমিউনিস্ট) (এসইউসিআই (সি)) দলের জয়কৃষ্ণ হালদারকে ৪,৮১৩ ভোটের ব্যবধানে পরাজিত করেন। তিনি ২০১৬ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের গোপাল মাঝিকে ১১,৭২৪ ভোটের ব্যবধানে পরাজিত করে কমিউনিস্ট পার্টির হয়ে আসনটি ধরে রাখেন। তবে, পরবর্তী নির্বাচনে তিনি ২০২১ সালের পশ্চিমবঙ্গ বিধানসভা নির্বাচনে হেরে যান, যেখানে তৃণমূল কংগ্রেসের গণেশ চন্দ্র মণ্ডল জয়ী হন। শঙ্কর হালদার দ্বিতীয় স্থান অধিকারী ভারতীয় জনতা পার্টির মিন্টু হালদারের পরে তৃতীয় স্থান অর্জন করেছেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
লেনাকাপাভির, যা সানলেঙ্কা এবং ইয়েজটুগো ব্র্যান্ড নামে বিক্রি হয়, একটি অ্যান্টিরেট্রোভাইরাল ওষুধ যা এইচআইভি/এইডস এর চিকিৎসা এবং প্রতিরোধের জন্য ব্যবহৃত হয়।   এটি মুখের মাধ্যমে অথবা ত্বকের নিচের ইনজেকশনের মাধ্যমে নেওয়া হয়।  লেনাক্যাপাভির হল একটি হিউম্যান ইমিউনোডেফিসিয়েন্সি ভাইরাস টাইপ 1 (HIV-1) ক্যাপসিড ইনহিবিটর ।    সবচেয়ে সাধারণ পার্শ্বপ্রতিক্রিয়াগুলির মধ্যে রয়েছে ইনজেকশনের স্থানে প্রতিক্রিয়া এবং বমি বমি ভাব। "FDA Approves New HIV Drug for Adults with Limited Treatment Options" (Press release).   ইউরোপীয় ইউনিয়নে ২০২২ সালের আগস্টে, কানাডায় ২০২২ সালের নভেম্বরে, এবং মার্কিন যুক্তরাষ্ট্রে ২০২২ সালের ডিসেম্বরে লেনাক্যাপাভির চিকিৎসার জন্য অনুমোদিত হয়েছিল।   এটি ক্যাপসিড ইনহিবিটর নামক এক শ্রেণীর ওষুধের মধ্যে প্রথম যা এইচআইভি/এইডস চিকিৎসার জন্য মার্কিন খাদ্য ও ওষুধ প্রশাসন (এফডিএ) কর্তৃক অনুমোদিত।  ২০২৫ সালের জুন মাসে, ইয়েজটুগো নামে লেনাক্যাপাভির মার্কিন যুক্তরাষ্ট্রে এইচআইভি প্রতিরোধের জন্য অনুমোদন পায়।   তথ্যসূত্র
বাদাম বাদাম দাদা কাঁচা বাদাম হচ্ছে সামাজিক যোগাযোগ মাধ্যমে আলোড়ন সৃষ্টিকারী একটি গান যা একজন ফেরিওয়ালা ভুবন বাদ্যকরের মাধ্যমে ভাইরাল হয়। তবে গানটি মূলত ক্রেতাদের আকৃষ্ট করতেই বানিয়েছিলেন বাদামওয়ালা ভুবন বাদ্যকর।   প্রেক্ষাপট  একজন বাদাম বিক্রেতা, ভুবন বাদ্যকর হলেন কাঁচা বাদাম গানের স্রষ্টা। তার বাড়ি ভারতের পশ্চিমবঙ্গের বীরভূমের দুবরাজপুর ব্লকের অন্তর্গত লক্ষ্মীনারায়ণপুর পঞ্চায়েতের কুড়ালজুরি গ্রামে। সেখানে একটি মোটরসাইকেলের পেছনে বাদাম নিয়ে গ্রামে, বাজারে, বন্দরে, মানুষের বাড়ি বাড়ি গিয়ে বাদাম বিক্রি করেন তিনি। তবে ভাজা বাদাম বিক্রি করেন না ভুবন। বরং তার কাছে পাওয়া সব বাদামই কাঁচা। কিন্তু শুধু টাকা দিলেই বাদাম মিলে না। বাড়ির অব্যবহৃত পুরনো যন্ত্রাংশ, নষ্ট মোবাইলের যন্ত্রাংশ, ব্যাটারি, হাঁসের পালক, মাথার চুল, সিটি গোল্ডের চেইন, দুল, চুড়ির মতো গহনার বিনিময়ে বাদাম দিয়ে থাকেন তিনি। আর এসব তথ্য গানে গানে বলে বেড়ান ভুবন, যা কাঁচা বাদাম গান হয়ে বিশ্বজুড়ে ভাইরাল হয়। শুধু এই গানই নয়, পাশাপাশি জনপ্রিয় হয়ে ওঠেন ভুবন বাদ্যকরও।   প্রতিক্রিয়া  গণমাধ্যমে দেয়া সাক্ষাৎকারে ভুবন বাদ্যকর জানান, মোবাইলে আমার গান দেখছে সবাই। দেখা হলেই সবাই এসে আমার গানের প্রশংসা করে যাচ্ছে। ভালোই লাগছে। গানটি আমিই লিখেছি, আমারই তৈরি। আমারই সুর, আমারই গলা। চিন্তাভাবনা করতে করতেই করেছি। বিগত ১০ বছর ধরে বাদাম বিক্রি করছি। আমি বাদাম বিক্রি করতে গিয়ে এই গান করি। সেই সময় কোনও একটি ছেলে সেই গান ক্যামেরা করে সোশ্যাল মিডিয়ায় ছেড়ে দিয়েছে, কিন্তু আমি সেই ছেলেটিকে চিনি না।  অন্যদিকে ইনস্টাগ্রামে কাঁচা বাদাম গানের রিমিক্স পোস্ট করে ডেভিড লিখলেন, 'ভুবন বাদ্যকরের গানকে রিমিক্স করায় আমি খুব গর্বিত।'   জনপ্রিয়তা  দর্শনা বণিক, নীল ভট্টাচার্যসহ আরও অনেকে বিভিন্ন সময়ে কাঁচা বাদাম গানে নেচেছেন। দিল্লিতে একটি শো করতে যান ভুবন বাদ্যকর। সেখানে এক ভক্ত তার গানে মুগ্ধ হয়ে তাকে উপহার দেন একটি আইফোন ১৩ হ্যান্ডসেট। দক্ষিণ আফ্রিকার ইন্টারনেট সেনসেশন কিলি পলও কাঁচা বাদাম গানে ইন্সটাগ্রাম রিল তৈরি করেছেন। জনপ্রিয় হয়ে ওঠা ভুবন বাদ্যকরকে উপস্থাপন করা হয় কলকাতার টেলিভিশনের জনপ্রিয় কুইজ শো দাদাগিরির মঞ্চে। সেখানে তিনি সৌরভ গাঙ্গুলীর হাত থেকে গ্রহণ করেন ট্রফি। কলকাতার পুরভোটের সময়ও তৃণমূলের প্রচারে জনপ্রিয় ছিল কাঁচা বাদামের সুর।  কাঁচা বাদাম গানে জমিয়ে নাচেন এক তরুণ আর বৃদ্ধা। নিমেষেই ভাইরাল হয়ে যায় সেই ভিডিও। গানটি ফেইসবুক, টিকটক, ইউটিউবে ভাইরাল হওয়ায় অনেকে সেখান থেকে অর্থ উপার্জন করলেও গানের স্রষ্টা ভুবন কোনো অর্থ পাননি। গানের শিল্পী হিসেবে তার নামও অনেকে উল্লেখ করছেন না বলে জানা যায়। তাই নিজের নামে গানের স্বত্বের পাশাপাশি গান থেকে উপার্জিত প্রাপ্য অর্থ পেতে বীরভূমের দুবরাজপুর থানায় গিয়ে তিনি অভিযোগ দায়ের করেছেন বলে এক প্রতিবেদনে জানিয়েছিলেন আনন্দবাজার পত্রিকা।   তথ্যসূত্র   বিষয়শ্রেণী:ভাইরাল ভিডিও বিষয়শ্রেণী:বাংলা ভাষার গান বিষয়শ্রেণী:২০২১-এ গণমাধ্যম
মিরাত-উল-উরুস (উর্দু مراۃ_العروس, অর্থ দুলহনের দর্পণ)  নজীর আহমদ দেহলভী দ্বারা রচিত এবং ১৮৬৯ খৃষ্টাব্দে প্রকাশিত একটি উর্দু উপন্যাস। এই উপন্যাসে ভারতীয় এবং মুসলিম সমাজের নারী শিক্ষা বিস্তার সহায়ক কিছু তত্ত্ব আছে এবং এই উপন্যাস দ্বারা প্রেরিত হয়ে হিন্দি, পাঞ্জাবী, কাশ্মীরি এবং অন্যান্য ভারতীয় ভাষায় এই বিষয়ের উপর আধারিত উপন্যাস রচিত হয়েছে। https://books.google.co.in/books?id=VPJ7jqVSl34C&pg=PA131&lpg=PA131&dq=about+mirat+ul+uroos+novel&source=bl&ots=3LXwlvqvDI&sig=vAKGtiWTG6SlwP7-_TJtUHVD4_U&hl=en&sa=X&ved=0ahUKEwifs_Ta-_bKAhWJdz4KHZO0Chg4ChDoAQgWMAQ এই পুস্তকটি প্রকাশের কিছু বছরের মধ্যেই ১ লক্ষ কপি বিক্রিত হয়। https://books.google.co.in/books?id=UPJ9L7wojp0C&pg=PP4&hl=en#v=onepage&q&f=false অ্যাখ্যানবস্তু উপন্যাসের কাহিনী দিল্লীর দুই বোন আকবরী ও আসগরীকে নিয়ে।উপন্যাসের প্রথম ভাগে আছে আকবরীর বর্ণনা।  সে কুঁড়ে স্বভাবের এবং অল্পশিক্ষিতা। বিবাহের পর শ্বশুরবাড়িতে অবাস্তববুদ্ধি ও খারাপ ব্যবহারের কারণে তাকে দুঃখ শিকার করতে হয়। উপন্যাসের দ্বিতীয় ভাগে আসগরীর বর্ণনা। সে সদাচারী, মেহনতি ও অধিক শিক্ষিতা। বিবাহের পর কঠিন পরিস্থিতির সম্মুখীন হয়েও সে তার মেহনত, ভালো স্বভাব ও শিক্ষিত ব্যবহারের কারণে শ্বশুরবাড়ি ও মহল্লার মানুষদের সঙ্গে সুখে শান্তিতে বসবাস করতে পারে। কাহিনীতে এই দুই নারীর জীবনের উত্থান-পতন দেখানো হয়েছে।। https://books.google.co.in/books?id=esji8DgSMbQC&hl=en সিকুয়েল নজীর আহমদ ১৮৭৩ খৃষ্টাব্দে এই উপন্যাসের সিকুয়েল বানাত-উন-নাস নামে প্রকাশ করেন। এই উপন্যাসে আসগরী নিজের মহল্লায় একটি কন্যা-পাঠশালা চালায়। http://books.google.com/books?id=esji8DgSMbQC টেলিভিশন ধারাবাহিক পাকিস্তান টেলিভিশন মিরাত-উল-উরুস নামেই একটি ধারাবাহিক তৈরি করে। ধারাবাহিকে আরিফা সিদ্দিকী আসগারীর চরিত্রে অভিনয় করে। http://tune.pk/video/2811056  তথ্যসূত্র  বিষয়শ্রেণী:উর্দু সাহিত্য বিষয়শ্রেণী:১৯শ শতাব্দীর ভারতীয় উপন্যাস বিষয়শ্রেণী:উর্দু ভাষার উপন্যাস বিষয়শ্রেণী:দিল্লির পটভূমিতে উপন্যাস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৪১, ১১ ফেব্রুয়ারি ২০২৫ (ইউটিসি) :ব্রুকলিন চেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। উল্লেখযোগ্য হওয়ার মতো কোনো পুরস্কার লাভ করেননি। ≈ MS Sakib  «আলাপ»  ২১:০৭, ১ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আনা লুইস ওয়াটস হলেন আমস্টারডাম বিশ্ববিদ্যালয়ের অ্যাস্ট্রোফিজিকের একজন অধ্যাপক তিনি অধ্যয়ন করেন নিউট্রন তারা এবং তাদের তাপীয় বিস্ফোরণ সম্পর্কে।   ওয়াটসের শিক্ষাগতভাবে ব্র্যাডফোর্ড গার্লস গ্রামার স্কুলে শিক্ষিত হয়েছেন।  তিনি অধ্যয়ন করেন অক্সফোর্ডের মের্টন কলেজের পদার্থবিজ্ঞান এবং তিনি ১৯৯৯ সালে অক্সফোর্ড বিশ্ববিদ্যালয় থেকে প্রথম শ্রেণির ডিগ্রি নিয়ে স্নাতক হন।  তিনি একটি স্নাতক প্রকল্পে প্রতিরক্ষা মন্ত্রকের বিজ্ঞান প্রবাহে প্রবেশ করেছিলেন। তিনি সেখানে পাঁচ বছর ধরে কাজ করেছিলেন। ওয়াটস পদার্থবিজ্ঞানে পিএইচডি শেষ করেছেন নিউট্রন তারকাদের গবেষণা সম্পর্কিত সাধারণ আপেক্ষিকতা গোষ্ঠীতে।  ওয়াটস নাসা তদন্ত স্ট্রোব-এক্সের জন্য বিজ্ঞান দলের একজন সদস্য এছাড়া তিনি পোলারাইমেট্রি মিশনের জন্য ডেনস ম্যাটার সায়েন্স ওয়ার্কিং গ্রুপের চেয়ারম্যান এবং নেটওয়ার্ক ৩ এরও চেয়ারম্যান। তিনি ইউরোপীয় সহযোগিতায় বিজ্ঞান ও প্রযুক্তি কমিটিতে দায়িত্ব পালন করেছিলেন । তিনি ২০১৪ সালে তিনি নিউট্রন স্টার বিস্ফোরণগুলির পদার্থবিজ্ঞান অধ্যয়নের জন্য £ ১,৫০০,০০ মূল্যের একটি ইআরসি স্টার্টার গ্রান্ট পেয়েছিলেন।   কর্মজীবন এবং গবেষণা  ওয়াটস পিএইচডি করেন ওয়াশিংটন, ডিসিতে। তিনি এখানে চলে আসার পরে গড্ডার্ড স্পেস ফ্লাইট সেন্টারে পোস্টডক্টোরাল ফেলো হিসাবে কাজ করেন।  তিনি ফেলো হিসাবে কাজ করার পরে মিউনিখের অ্যাস্ট্রো ফিজিক্সের ম্যাক্স প্ল্যাঙ্ক ইনস্টিটিউটে ফেলোশিপ পান।  ২০০৮ সালে ওয়াটস অ্যান্টন পান্নেকেক ইনস্টিটিউটে যোগদান করেন।   ওয়াটস পদার্থবিজ্ঞানের নিউট্রন তারায় সংঘটিত হিংসাত্মক গতিশীল ঘটনাগুলির পিছনে পদার্থবিজ্ঞান বোঝার চেষ্টা করে। তিনি অবশেষে এর মধ্যে চৌম্বকীয় শিখা, তাপীয় বিস্ফোরণ এবং স্টারকেইক অন্তর্ভুক্ত রয়েছে তা খুঁজে বেড় করেন।  তাঁর গবেষণাটি তাত্ত্বিক পদার্থবিজ্ঞান এবং জ্যোতির্বিজ্ঞানের ছেদে অবস্থিত । টড স্ট্রোহমায়ারের সাথে কাজ করেন। এবং তিনি তার সাথে কাজ করে নিউট্রন স্টারের লুকানো কাঠামো চিহ্নিত করেছিলেন। ১.৬ কিমি ক্রাস্ট উপাদান দিয়ে তৈরি তাই এক চা চামচ ওজন হবে ১০ মিলিয়ন টন।  ২০১৪ সালে তিনি নিউট্রন স্টার বিস্ফোরণগুলির পদার্থবিজ্ঞান অধ্যয়নের জন্য £ ১,৫০০,০০ মূল্যের একটি ইআরসি স্টার্টার গ্রান্ট পেয়েছিলেন।   ভবিষ্যতে উন্নয়ন করতে হলে এর জন্য ভবিষ্যতে উচ্চ-শক্তি স্থান টেলিস্কোপগুলিতে প্রয়োজন।  ওয়াটস নাসা তদন্ত স্ট্রোব-এক্সের জন্য বিজ্ঞান দলের একজন।  চীন-ইউরোপীয় বর্ধিত এক্স-রে সময় ও পোলারাইমেট্রি মিশনের জন্য তিনি ডেনস ম্যাটার সায়েন্স ওয়ার্কিং গ্রুপের চেয়ারম্যান ।  তিনি নোভা- এর নেদারল্যান্ডস রিসার্চ স্কুল ফর জ্যোতির্বিজ্ঞানের জন্য নেটওয়ার্ক ৩ এরও চেয়ারম্যান।  তিনি বিজ্ঞান ও প্রযুক্তি কমিটিতে ইউরোপীয় সহযোগিতায় দায়িত্ব পালন করেছিলেন।  ওয়াটস টাইমস উচ্চশিক্ষা এবং উপাচার্যগুলিতে অবদান রেখেছেন।    তথ্যসূত্র   বিষয়শ্রেণী:ব্রিটিশ জ্যোতির্পদার্থবিদ বিষয়শ্রেণী:নারী জ্যোতির্পদার্থবিদ বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্টন কলেজ, অক্সফোর্ডের প্রাক্তন শিক্ষার্থী
জয় জয় দুর্গা মা ২০১৮ সালে শান, অভিজিৎ ভট্টাচার্য ও জিৎ গাঙ্গুলীর গাওয়া দুর্গা পূজার বিশেষ একটি গান। এতে অভিনয়ে ছিলেন সৌরভ গঙ্গোপাধ্যায়, মিমি চক্রবর্তী, শুভশ্রী গাঙ্গুলী, বনি সেনগুপ্ত এবং জিৎ গাঙ্গুলী। লিখেছেন প্রিয় চট্টোপাধ্যায় এবং মিউজিক ভিডিও পরিচালনা করেছেন রাজ চক্রবর্তী ।   কলা কুশলী ব্র্যান্ড: ক্যাপ্টেন টিএমটি  গায়ক: শান, অভিজিৎ ভট্টাচার্য, জিৎ গাঙ্গুলী  মিউজিক কম্পোজার: জিৎ গাঙ্গুলী  গানের কথা: প্রিয় চট্টোপাধ্যায়  অভিনয়ে: সৌরভ গঙ্গোপাধ্যায়, মিমি চক্রবর্তী, শুভশ্রী গাঙ্গুলী, বনি সেনগুপ্ত, জিৎ গাঙ্গুলী  পরিচালক: রাজ চক্রবর্তী  কোরিওগ্রাফার: বাবা যাদব  সিনেমাটোগ্রাফার: সৌমিক হালদার  প্রোডাকশন হাউস: রাজ চক্রবর্তী প্রোডাকশন  ক্রিয়েটিভ এজেন্সি: লো লিন্টাস, কলকাতা  ডিজিটাল এজেন্সি: সেকেন্ড ইনিংস স্পোর্টস অ্যান্ড এন্টারটেইনমেন্ট   তথ্যসূত্র    বহিঃসংযোগ      বিষয়শ্রেণী:২০১৮-এর গান বিষয়শ্রেণী:ভারতীয় গান বিষয়শ্রেণী:হিন্দু সঙ্গীত বিষয়শ্রেণী:বাংলা ভাষার গান বিষয়শ্রেণী:জনপ্রিয় সংস্কৃতিতে দুর্গা বিষয়শ্রেণী:জনপ্রিয় সংস্কৃতিতে দুর্গাপূজা
১৯৮২ আইসিসি ট্রফি সীমিত ওভারের ক্রিকেট প্রতিযোগিতা হিসেবে দ্বিতীয়বারের মতো অনুষ্ঠিত হয়। ১৬ জুন থেকে ২০ জুলাই সময়কালে ইংল্যান্ডে অনুষ্ঠিত এ প্রতিযোগিতায় ১৬ দেশের জাতীয় দল অংশগ্রহণ করে। প্রত্যেক দল ৬০ ওভারব্যাপী খেলায় অংশ নেয়। খেলায় সাদা পোশাক ও লাল বল ব্যবহৃত হয়। ১৯৭৯ সালের প্রতিযোগিতার ন্যায় সকল খেলা মিডল্যান্ডসে অনুষ্ঠিত হলেও চূড়ান্ত খেলা লিচেস্টারের গ্রেস রোডে আয়োজনের ব্যবস্থা করা হয়। জিম্বাবুয়ে দল বারমুদাকে হারিয়ে ১৯৮৩ সালের ক্রিকেট বিশ্বকাপের মূল-পর্বের খেলায় অংশগ্রহণের যোগ্যতা লাভ করে। প্রতিযোগিতা আয়োজনকালে দূর্যোগপূর্ণ আবহাওয়া থাকায় অনেকগুলো খেলা পূর্বেই শেষ হয়ে যায় অথবা বৃষ্টির কারণে পরিত্যক্ত ঘোষিত হয়। তন্মধ্যে পশ্চিম আফ্রিকা দল গ্রুপ পর্বের সাত খেলায় মাত্র দুইটিতে ফলাফল আনতে সক্ষম হয়।  পূর্বেকার প্রতিযোগিতায় শ্রীলঙ্কা জয়লাভ করে। দলটি আইসিসি কর্তৃক পূর্ণাঙ্গ সদস্য হওয়ায় টেস্ট ও একদিনের আন্তর্জাতিকে খেলার মর্যাদা লাভ করে। ফলে তারা এবারের আসরে অংশগ্রহণ করেনি ও স্বয়ংক্রিয়ভাবে বিশ্বকাপের চূড়ান্ত পর্বে খেলে। অন্যদিকে কানাডা দল চূড়ান্ত পর্বে উঠতে ব্যর্থ হয়।   অংশগ্রহণকারী দলসমূহ  এ-গ্রুপ: কানাডা, জিব্রাল্টার, ইসরায়েল, হংকং, কেনিয়া, পাপুয়া নিউগিনি, যুক্তরাষ্ট্র, জিম্বাবুয়ে বি-গ্রুপ: বাংলাদেশ, বারমুদা, পূর্ব আফ্রিকা, ফিজি, মালয়েশিয়া, নেদারল্যান্ডস, সিঙ্গাপুর, পশ্চিম আফ্রিকা   পয়েন্ট তালিকা  হলুদ চিহ্নিত দলগুলো সেমি-ফাইনালে খেলার যোগ্যতা লাভ করে।   এ-গ্রুপ অবস্থান দল খেলা জয় পরাজয় ফলাফল হয়নি পরিত্যক্ত রান রেট পয়েন্ট১৭৫০১১৫.৪৮৪২৪২৭৪২০১৩.৮৯৬১৮৩৭৩১১২৩.৮০৩১৮৪৭৩২১১৩.৩৬২১৬৫৭২৩০২৩.০২৭১২৬৭১২১৩৩.৬১৫১২৭৭০৩২২২.৩৮১8৮৭০৫২০২.৭১৮৪   বি-গ্রুপ অবস্থান দল খেলা জয় পরাজয় ফলাফল হয়নি পরিত্যক্ত রান রেট পয়েন্ট১৭৬০০১৫.২৬৭২৬২৭৪১০২৩.২২৫২০৩৭৩১০৩৩.৬০৪১৮৪৭১২০৪২.৯৯৭১২৫৭১৩১২৩.৪৭৯১০৬ পূর্ব আফ্রিকা৭১৩১২২.৭৬৬১০৭ পশ্চিম আফ্রিকা৭০২২৩৩.৬১১১০৮৭০৪২১৩.৬১১৬   শীর্ষস্থানীয় ব্যাটসম্যান  যোগ্যতা: কমপক্ষে ২০০ রান।   ১৯৮২ আইসিসি ট্রফি - শীর্ষস্থানীয় রান সংগ্রহকারী ব্যাটসম্যান নাম দল ইনিংস অপরাজিত রান সর্বোচ্চ ১০০ ৫০ গড়কলিন ব্লেডসবারমুদা৮৫৩১০৮২*০২১০৩.৩৩ডেভিড হটনজিম্বাবুয়ে৭১৩০৮১৩৫১১৫১.৩৩কেভিন কারেনজিম্বাবুয়ে৭৪২৭৬১২৬*১০৯২.০০উইনস্টন রিডবারমুদা৮০২৫৭১২৮১০৩২.১২আরই লিফম্যাননেদারল্যান্ডস৪১২৫০১৫৫*১০৮৩.৩৩গ্লাডস্টোন ব্রাউনবারমুদা৬২২২৯১০০১১৭৬.৩৩বাবিন পালপাপুয়া নিউগিনি৬২২২৪১০১*১১৫৬.০০জন হেরনজিম্বাবুয়ে৭২২২১৬৩*০৩৪৪.২০ইউসুফ রহমানবাংলাদেশ৬০২১৪১১৫১০৩৫.৬৬   শীর্ষস্থানীয় বোলার  যোগ্যতা: কমপক্ষে ১০ উইকেট।   ১৯৮২ আইসিসি ট্রফি - শীর্ষস্থানীয় উইকেট লাভকারী বোলার নাম দল ওভার মেইডেন রান উইকেট সেরা বোলিং গড় স্ট্রাইক রেট ইকোএলভিন জেমসবারমুদা৬৬১৭১৮৭১৫৫-২১২.৪৬২৬.৪০২.৮৩পিটার রসনজিম্বাবুয়ে৬৮.১১৫১৭৭১৪৪-৩৪১২.৬৪২৯.২১২.৫৯কে কালোপাপুয়া নিউগিনি৮৮.৫২৮২১১১৪৪-২৬১৫.০৭৩৮.০৭২.৩৭উইনস্টন ট্রটবারমুদা৬৯২০১৫৪১৩৪-২৭১১.৮৪৩১.৮৪২.২৩বিকে দেসাইপূর্ব আফ্রিকা৪৮১৭৮৪১১৪-২১৭.৬৩২৬.১৮১.৭৫জন ট্রাইকোসজিম্বাবুয়ে৬৮১৬১৪৮১১৪-২২১৩.৪৫৩৭.০৯২.১৭তাউ আওপাপুয়া নিউগিনি৫৭১২১৫০১১৩-৬১৩.৬৩৩১.০৯২.৬৩গর্ডন বেকনহংকং৪৪.৩১৬১০০১০৪-৩৭১০.০০২৬.৭০২.২৪ভিন্স হগজিম্বাবুয়ে৬০১০১৫১১০৩-৩৪১৫.১০৩৬.০০২.৫১কে কমলানাথনমালয়েশিয়া৪০৩২০৪১০৪-৪৫২০.৪০২৪.০০৫.১০   তথ্যসূত্র   ICC Trophy 1982 at CricketArchive ICC Trophy 1982 at Cricinfo  বিষয়শ্রেণী:১৯৮২-এ ক্রিকেট বিষয়শ্রেণী:আইসিসি বিশ্বকাপ বাছাইপর্ব বিষয়শ্রেণী:১৯৮০-৮১ থেকে ১৯৮৫ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ডে আন্তর্জাতিক ক্রিকেট প্রতিযোগিতা
লার্ক স্যুট হল একটি এন্টারপ্রাইজ কোলাবরেশন প্ল্যাটফর্ম যা বাইটড্যান্স দ্বারা ডেভেলপকৃত এবং ২০১৯ সালে সর্বসাধারণের জন্য প্রথম প্রকাশ করা হয়।  লার্ক এবং এর চীনভিত্তিক সফটওয়্যার ফিশু ("উড়ন্ত বার্তা") একে অপরের থেকে স্বাধীনভাবে কাজ করে এবং ব্যবহারকারীর ডেটা আলাদাভাবে সংরক্ষণ করে (সিঙ্গাপুরে লার্ক, বেইজিংয়ে ফিশু)।   ইতিহাস  লার্ক মূলতঃ লার্ক টেকনোলোজিস পিটিই লিমিটেড দ্বারা ডেভেলপ করা হয়েছিল। যা সিঙ্গাপুরে অবস্থিত বাইটড্যান্সের একটি সহযোগী প্রতিষ্ঠান। এবং এটি মূলত একটি অভ্যন্তরীণ হাতিয়ার হিসেবে তৈরি করা হয়েছিল।  ২০১৮ সালের নভেম্বরে লার্ক বাইটড্যান্সের অভ্যন্তরীণ যোগাযোগ এবং সহযোগিতার প্ল্যাটফর্মে পরিণত হয়েছিল।  ২০১৯ সালের এপ্রিলে লার্ক বিদেশী বাজারে অবমুক্ত হয়।  ২০২০ সালের মার্চ মাসে, ক্লাউড-ভিত্তিক ফাইল ম্যানেজমেন্ট এবং ডকুমেন্ট এবং স্প্রেডশীট এডিটিং-এ ফোকাস করে বাইটড্যান্স একটি "গুগল-এর মতো অফিস কোলাবরেশন টুলস" (গুগল ওয়ার্কস্পেসকে উল্লেখ করে) প্রকাশ করার জন্য প্রস্তুত।  ২০২০ সালের এপ্রিল মাসে, কোভিড-১৯ মহামারি চলাকালীন, লার্ক দক্ষিণ-পূর্ব এশিয়া জুড়ে বিনামূল্যে তার পরিষেবা উপলব্ধ করেছিল।   তথ্যসূত্র    বহিঃসংযোগ      বিষয়শ্রেণী:সহযোগী সফটওয়্যার বিষয়শ্রেণী:বাইটড্যান্স
ওয়ালিদ চেদিরা (  ; জন্ম: ২২ জানুয়ারি, ১৯৯৮) একজন পেশাদার মরক্কান ফুটবলার। তিনি সেরি বি-এর ক্লাব বারি এবং মরক্কো জাতীয় দলে ফরোয়ার্ড হয়ে খেলেন। ইতালিতে জন্মগ্রহণ করলেও চেদিরা মরক্কোন বংশোদ্ভূত; ২০২২ সাল থেকে আন্তর্জাতিকভাবে মরক্কোর প্রতিনিধিত্ব করেছেন।   ক্লাব ক্যারিয়ার  চেদিরা তার সিনিয়র ক্যারিয়ারের প্রথম চারটি মৌসুম ইতালীয় ফুটবলের নিম্ন, অ-পেশাদার স্তরে কাটিয়েছেন।   ১০ জুলাই, ২০১৯-এ, তিনি সেরি এ ক্লাব পারমার সাথে তিন বছরের চুক্তিতে স্বাক্ষর করেন; পারমা তাকে কিনেই ২২ জুলাই সেরি সি-এর ক্লাবআরেজ্জোতে লোনে পাঠায়। ২৫ আগস্ট লেকোর বিপক্ষে সেরি সি'তে তার অভিষেক ঘটে।  অর্ধেক মৌসুমের পর পারমা ৩১ জানুয়ারি, ২০২০-এ চেদিরাকে লেকোতে লোনে পাঠায়।  সেখানে মেয়াদ শেষ হয়ে এলে একই বছরের ৪ সেপ্টেম্বর তিনি লোনে মান্তোভায় যোগ দেন।   ১৮ জুলাই ২০২১-এ, চেদিরা লোনে বারিতে যোগ দেন।  ৩০ জুন, ২০২২-এ এস. এস. সি. বারিতাকে স্থায়ীভাবে কিনে নেন এবং তাদের মধ্যে জুন, ২০২৫ পর্যন্ত একটি চুক্তি স্বাক্ষরিত হয়।   আন্তর্জাতিক ক্যারিয়ার  চেদিরা ইতালিতে জন্মগ্রহণ করলেও ছিলেন মরক্কোন বংশোদ্ভূত।  ২০২২ সালের ২৩ এবং ২৭ সেপ্টেম্বর যথাক্রমে চিলি এবং প্যারাগুয়ের বিপক্ষে দুটি প্রীতি ম্যাচে মরক্কো জাতীয় দলের হয়ে খেলার জন্য তাকে ডাকা হয়।  দ্বিতীয়ার্ধের বদলি হিসেবে চিলির বিপক্ষে নেমে তার আন্তর্জাতিক অভিষেক ঘটে; মরক্কোও ম্যাচটি ২-০ ব্যবধানে জেতে।   ১০ নভেম্বর ২০২২-এ, কাতারে ২০২২ ফিফা বিশ্বকাপের জন্য তাকে মরক্কোর ২৬ সদস্যের দলে নেওয়া হয়।     ২০২২ সালের ১০ ডিসেম্বরে পর্তুগালের বিরুদ্ধে ১-০ গোলে বিজয়ের ম্যাচে তিনি আন্তর্জাতিক ক্যারিয়ারের প্রথম লাল কার্ড পান।   অর্জন  বারি   সেরি সি : ২০২১–২২ (গ্রুপ সি)  ব্যক্তিগত   সেরি বি প্লেয়ার অফ দ্য মান্থ: সেপ্টেম্বর ২০২২    তথ্যসূত্র    বহিঃসংযোগ      বিষয়শ্রেণী:No local image but image on Wikidata বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:সোচেতা স্পোর্তিভা কালচো বারির খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:ইতালীয় ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:মরক্কী ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:লা লিগার খেলোয়াড়
অলকা বর্মা একজন ভারতীয় অভিনেত্রী, মডেল এবং উদ্যোক্তা। তিনি সনি টিভি'র গোয়েন্দা ধারাবাহিক সি. আই. ডি.-তে 'সাব-ইন্সপেক্টর মুসকান' চরিত্রে অভিনয়ের জন্য সর্বাধিক পরিচিত।   কর্মজীবন  ২০০৬-২০০৭ সালে তিনি টিভি ধারাবাহিক সি. আই. ডি.-তে অভিনেত্রী হিসেবে তার কর্মজীবন শুরু করেন। এই ধারাবাহিকে তিনি অন্যতম প্রধান ভূমিকা 'সাব-ইন্সপেক্টর মুসকান' চরিত্রে অভিনয় করেছিলেন। তার প্রথম পর্ব ছিল "রেড রোজ কিলার" এবং তার শেষ উপস্থিতি ছিল "ইন্সপেক্টর দিয়ার অপহরণ" পর্বে। এরপর তিনি ২০১৪ সালে মুক্তিপ্রাপ্ত আনফরগেটেবল চলচ্চিত্রে অভিনয় করেন। অলকা এবং তার বন্ধুরা মুম্বইয়ে 'কফি আধা' নামে একটি কফির দোকান খুলেছেন।   টেলিভিশন ধারাবাহিক ও চলচ্চিত্রের তালিকা   বছর  শিরোনাম  চরিত্রটীকা২০০৬–২০০৭সি. আই. ডি.সাব-ইন্সপেক্টর মুসকান গুপ্তটেলিভিশন ধারাবাহিক ২০১৪  আনফরগেটেবল  রশ্নি / তারাচলচ্চিত্র   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:১৯৬৮-এ জন্ম
কিরণ বিষ্ণোই, যিনি কিরণ গোদারা নামেও পরিচিত, হলেন ভারতের একজন ফ্রিস্টাইল কুস্তিগির। তিনি ২০১৮ কমনওয়েলথ গেমসে ব্রোঞ্জ পদক বিজয়ী ছিলেন। তিনি ২০১৭ সালে কমনওয়েলথ কুস্তি চ্যাম্পিয়নশিপে স্বর্ণপদক বিজয়ীও হয়েছেন।   প্রারম্ভিক জীবন এবং কর্মজীবন  বিষ্ণোই, যিনি কিরণ গোদারা নামেও পরিচিত, হরিয়ানার হিসার জেলার রাওয়াত খেরা গ্রামে জন্মগ্রহণ করেন। তাঁর বাবা ও মায়ের নাম যথাক্রমে কুলদীপ গোদারা এবং সুনিতা গোদারা। হিসার জেলার কালিরাওয়ান গ্রামে তাঁর মাতামহের বাড়িতে তাঁর শৈশব কেটেছে। তাঁর মাতামহ রামস্বরূপ খিচাদ কালিরাউনা একজন কুস্তিগির ছিলেন এবং তিনি তাঁকে কুস্তি অনুশীলনের জন্য নিজের সঙ্গে নিয়ে যেতেন। এতে খেলাধুলার প্রতি তাঁর আগ্রহের বিকাশ ঘটে। ২০১০ সালে তাঁর মাতামহের মৃত্যুর পর, তিনি হিসারে নিজের পিতামাতার বাড়িতে ফিরে আসেন এবং প্রশিক্ষক বিষ্ণুর নির্দেশনায় মহাবীর স্টেডিয়ামে কুস্তি অনুশীলন শুরু করেন। হাঁটুতে চোটের কারণে তিনি ২০১৪ কমনওয়েলথ গেমসের ট্রায়ালে যোগ দিতে পারেন নি এবং এই চোটের ফলে তাঁর খেলোয়াড়ি জীবনে অনিশ্চয়তা নেমে এসেছিল। অবশেষে চোট থেকে সেরে ওঠার পর, তিনি ২০১৫ সালে জাতীয় চ্যাম্পিয়ন হন। তিনি ২০১৬ সালে ভারত কেশরী দঙ্গল খেতাবও জিতেছিলেন এবং ২০১৫ সালে এই ইভেন্টের ফাইনালে উঠেছিলেন।  জোহানেসবার্গে ২০১৭ সালের কমনওয়েলথ কুস্তি চ্যাম্পিয়নশিপে বিষ্ণোই স্বর্ণপদক জিতেছিলেন। ২০১৮ কমনওয়েলথ গেমসে, ৭৬ কেজি বিভাগে, নাইজেরিয়ার ব্লেসিং অনিয়েবুচির কাছে প্রযুক্তিগত পতনের কারণে (প্রযুক্তিগত শ্রেষ্ঠত্বও বলা হয়) সেমিফাইনালে হারার পর, মরিশাসের কাতোসকিয়া প্যারিয়াধাভেনের প্রযুক্তিগত পতনের ফলে বিষ্ণোই ব্রোঞ্জ পদক জিতেছিলেন।  ২০২১ সালে, তিনি নরওয়ের অসলোতে অনুষ্ঠিত বিশ্ব কুস্তি চ্যাম্পিয়নশিপে মহিলাদের ৭৬ কেজি ইভেন্টে তাঁর ব্রোঞ্জ পদকের ম্যাচটি হেরে গিয়েছিলেন।   তথ্যসূত্র    বহিঃসংযোগ    ইউনাইটেড ওয়ার্ল্ড রেসলিং এ প্রোফাইল  বিষয়শ্রেণী:২১শ শতাব্দীর ভারতীয় নারী বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:ভারতীয় নারী ক্রীড়া কুস্তিগির বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী